Pod obranu se tvoju
Pod obranu se tvoju lat. (Sub tuum) je stara kršćanska molitva. Stoljećima se smatralo da je ova molitva nastala u srednjem vijeku. No, nakon što je 1938. objavljen dio papirusa što ga je 1917. kupila John Ryland Library u Manchesteru, stručnjaci su utvrdili da potječe iz 3. st. To je prva poznata molitva Mariji u kojoj se iskazuje vjerovanje u njezin zagovor. Stoga je opravdano pretpostaviti da je vjerovanje u Marijin zagovarateljsku moć dio starije tradicije.

Molitva
Pod tvoju se obranu utječemo,/ sub tuum 
sveta Bogorodice!
Ne odbij nam molbe u potrebama našim,
nego nas od svih pogibli uvijek oslobodi,
Djevice slavna i blagoslovljena.

Gospođo naša, 
Posrednice naša, 
Zagovornice naša! 
Sa svojim nas Sinom pomiri, 
svojemu nas Sinu preporuči, 
svojemu nas Sinu izruči! 

Molitve i pobožnosti Blaženoj Djevici Mariji